Mladen Bosić

Mladen Bosić (serb-cirilic scrit: Младен Босич) es un politico de Bosnia e Herzegovina. Il nascet li 24-im de may 1961 in Brčko e es desde li annu 2006 presidente del Serb Democratic Partise. Mladen Bosić es del serb nationalitá.

Professional e personal vive
Bosić finit li gimnasium in in li annu 1980  e il studiat electrotecnica in Beograd (Serbia). Il finit su studies in li annu 1987. Pos to il laborat inter 1988 e 1991 in li firma Tesla in Brčko quam chef-ingeniero. Dese li annu 1992 il esset comercial director del firma Staklomonta. Mladen Bosić laborat inter 1992 e 1998 director del Posta del Republika Srpska.

Mladen Bosić es maritat con Ljiljana Bosić. Li cuple have un filio Nikola e un filia Sandra.

Political cariera
 2000-2001 Vice-ministre por externi aferes de Bosnia e Herzegovina.
 2001-2004 Ambassador de Bosnia e Herzegovina in Slovenia.
 2004-2010 Bosić esset membre del parlament del Districte Brčko.
 2005 Mladen Bosić devenit vice-presidente del Serb Democratic Partise.
 2006 Mladen Bosić devenit presidente del Serb Democratic Partise quam successor de Dragan Čavić. 
 2010 Desde li annu 2010 il es membre del Dom del Representantes del parlament de Bosnia e Herzegovina.
 2014 Il es electet quam vice-presidente del Dom del Representantes del parlament de Bosnia e Herzegovina.
 2015 Mladen Bosić es electet denov presidente del Serb Democratic Partise li 10-im de may 2015. Il recivet 266 votes e su contra-candidate Mićo Mićić 160 votes.

Mladen Bosić es in oposition al guvernament del Republika Srpska e un grand critico del presidente del Republika Srpska Milorad Dodik.

Categorie:Politicos de Bosnia e Herzegovina